**Anna Maria Orel** (sündinud 11. detsembril 1996 Jõhvis) on eesti vasaraheitja.

Ta lõpetas 2016. aastal Kadrioru Saksa Gümnaasiumi. Sügisel 2019 astus ta Rootsi ülikooli kaugõppesse.

Sportlasena
-----------

Ta hakkas kergejõustikuga tegelema 2007. aastal ja vasaraheidet treenima 2011. aastal. Teda on varem treeninud Toivo Ruut ja soome vasaraheitetreener Jarmo Pöyry. Praegu elab Orel Poolas ja tema treener on Poola vasaraheitetreener Malwina Wojtulewicz. 

Anna Maria Oreli nimel oli Eesti rekord naiste vasaraheites **69.85**. 29. augustil 2020 ületas selle Kati Ojaloo.

Saavutused
----------

2013. aastal osales ta noorte (U18) kergejõustiku maailmameistrivõistlustel.

2013. aastal heitis 3 kg vasaraga Eesti U18 rekordi (61.40), mille ületas 2018. aastal Annika Emily Kelly.

2014. aastal osales ta juunioride kergejõustiku maailmameistrivõistlustel.

2015. aastal osales ta Euroopa juunioride kergejõustiku meistrivõistlustel.

2015. aasta 16. mail püstitas ta heitjate seeriavõistlusel Eesti juunioride (U20) rekordi. Tema tulemuseks oli 60.75. Aasta lõpus parandas rekordit, heitis 62.32.

2016. aasta 19. juunil püstitas ta Soomes võistlusel Lapinlahti Eliittikisat Eesti rekordi vasaraheites. Tema tulemuseks oli 67.52.

2016. aasta 10. detsembril püstitas ta vasaraheites uue Eesti rekordi 68.71.

2017. aasta kergejõustiku maailmameistrivõistlustel sai ta 18. koha. Tema parima katse tulemus oli 67.37, mis oli paar sentimeetrit vähem kui selle hooaja parim tulemus 67.39.

2018. aasta 30. mail Oslos peetud võistlusel heitis Eesti rekordi 69.68 ning täitis EM-i normi.  EM-il sai tulemusega 67.22 kvalifikatsioonivõistlusel 16. koha ning lõppvõistlusele ei pääsenud.

2019. aasta 27. aprillil heitis ta uueks Eesti rekordiks 69.85, kuid ei pääsenud selle tulemusega Dohas toimunud maailmameistrivõistlustele.

Isikliku rekordi areng
----------------------

| Aasta | Kuupäev | Koht | Riik | Tulemus | Märkused |
| --- | --- | --- | --- | --- | --- |
| 2015 | 12. detsember | Tallinn |  Eesti | **62.32** |  |
| 2016 | 27. veebruar | Tallinn |  Eesti | **64.83** |  |
| 2016 | 21. mai | Tallinn |  Eesti | **66.06** |  |
| 2016 | 28. mai | Tallinn |  Eesti | **66.44** |  |
| 2016 | 19. juuni | Lapinlahti |  Soome | **67.52** | Eesti rekord |
| 2016 | 10. detsember | Tallinn |  Eesti | **68.71** | Eesti rekord |
| 2018 | 30. mai | Oslo |  Norra | **69.68** | Eesti rekord |
| 2019 | 27. aprill | Split |  Horvaatia | **69.85** | Eesti rekord |

Isiklikku
---------

Tema vanaema õepoeg on diplomaat Lauri Bambus.

Viited
------

1. ↑  "Profile of Anna Maria Orel". *All-athletics.com*. Originaali arhiivikoopia seisuga 5.08.2017. Vaadatud 5.08.2017.
2. ↑  "Anna Maria Orel". *Sportlio.com*. Originaali arhiivikoopia seisuga 5.08.2017. Vaadatud 5.08.2017. `{{cite web}}`: parameeter `|Pealkiri=` ja `|title=` on topelt (juhend); parameeter `|Väljaanne=` ja `|website=` on topelt (juhend)
3. ↑  Eesti U18 vanuseklassi rekordid (21.08.2018)
4. ↑  "Anna Maria Orel püstitas vasaraheites Eesti juunioride rekordi". Originaali arhiivikoopia seisuga 1. oktoober 2016. Vaadatud 28. septembril 2016.
5. ↑  Eesti U20 vanuseklassi rekordid (09.07.2018)
6. ↑  19-aastane Anna Maria Orel püstitas vasaraheites Eesti rekordi
7. ↑  "Anna Maria Orel sai maailmameistrivõistluste debüüdil 18. koha". *Err. Sport*. Vaadatud 5.08.2017.
8. ↑  Anna Maria Orel heitis Eesti rekordi ja täitis EM-normi ERR Sport, 30. mai 2018
9. ↑  Anna Maria Orelit tabas suursaadiku vastuvõtul suur üllatus

Välislingid
-----------

* Anna Maria Orel Rahvusvahelise Kergejõustikuliidu kodulehel Muuda Vikiandmetes